મુંબઈ: મુંબઈના વડાલામાં રહેતા બે ટીનેજરોએ સિગારેટ પીતાં પકડાઈ ગયા બાદ આપઘાતનો પ્રયાસ કર્યો હતો, જેમાં એક ટીનેજરનું મોત થયું હતું અને બીજાને બચાવી લેવાયો હતો. બોમ્બે પોર્ટ ટ્રસ્ટની કોલોની નજીક સ્થાનિક લોકોએ આ બે ટીનેજરોને સિગારેટ પીતાં ઝડપી લીધા હતા અને પછી તેમની મારપીટ કરી હતી. આ બનાવથી ડરી ગયેલા આ બંને ટીનેજરો ટ્રેન દ્વારા નવી મુંબઈ પહોંચ્યા હતા અને ત્યાં વાશીની ખાડીમાં કૂદી પડ્યા હતા. આપઘાતના આ પ્રયાસમાં વડાલાના ગણેશનગરમાં રહેતો ૧૭ વર્ષનો હૃતિક પાટેકર મૃત્યુ પામ્યો હતો. જ્યારે ભક્તિપાર્ક નજીકની મ્હાડા કોલોનીમાં રહેતા તેના મિત્ર નિખિલ ગેડામ્બને બચાવી લેવામાં આવ્યો હતો.